Zoznam úloh 
delimitovaných z MŠ SR na MDPT SR

A. Úlohy vyplývajúce zo zákona o štátnom informačnom systéme

1.	Zabezpečovať plnenie úloh v oblasti tvorby štandardov a noriem (tvorba a posudzovanie návrhov nových štandardov v oblasti informatizácie spoločnosti, aktualizovanie existujúcich štandardov štátneho informačného systému a harmonizácia so štandardmi EÚ), 
2.	Zabezpečovať tvorbu koncepcií, koordinovanie vývoja a realizáciu štátneho informačného systému. Vypracúvať analýzy súvisiace so spracúvaním podkladov subsystémov štátneho informačného systému. Metodicky usmerňovať a koordinovať subjekty podieľajúce sa na tvorbe štátneho informačného systému  
3.	Zabezpečovať činnosti spojené s výkonom sekretariátu Rady vlády SR pre informatiku,  pracovnej skupiny pre štandardy  pri RVI SR a ostatných pracovných skupín pri RVI SR     
4.	Zhromažďovanie, uschovávanie, spracúvanie a poskytovanie informácií o štátnom informačnom systéme, o koncepcii štátneho informačného systému, koncepciách rezortných častí štátneho informačného systému a o projektoch častí štátneho informačného systému medzirezortného charakteru, GIS, harmonizácia registrov

B. Úlohy vyplývajúce zo zahraničných aktivít

1.	V spolupráci s inými ministerstvami a ústrednými orgánmi štátnej správy, ako aj s orgánmi miestnej štátnej správy a samosprávy vytvoriť podmienky pre zber podkladov súvisiacich s vyhodnocovaním záväzkov SR, ktoré vyplývajú z medzinárodných dohôd a ktoré sa týkajú oblasti informatiky a informatizácie spoločnosti
2.	Zastupovať SR vo Vysokej komisii EÚ (Joint High Level Committee) pre priebežné vyhodnocovanie plnenie záväzkov SR v rámci Akčného plánu eEurope+
3.	Zabezpečovať spracovávanie informácií, podkladov a úloh z EÚ, OECD, WTO, a iných medzinárodných organizácií, ktorých je SR členom a spolupodieľa sa na vypracovávaní pokladov pre negociačné pozície SR v tejto oblasti
4.	Zabezpečovať zapojenie sa do medzinárodných komunitárnych programov IDA, 
eSafe a eContent a ich následnú implementáciu

C. Úlohy vyplývajúce z platných uznesení vlády SR

1.	Na základe uznesenia vlády SR č. 1287/2002 novelizovať zákon č. 261/1995 Z. z. o štátnom informačnom systéme. Následne novelizovať vyhlášku Štatistického úradu SR č. 283/1996, ktorou sa ustanovujú náležitosti časti štátneho informačného systému a postup pri jeho vypracúvaní a schvaľovaní. 
2.	Uznesenie vlády SR č. 522/2001 Politika informatizácie spoločnosti v Slovenskej republike a úlohy z neho vyplývajúce.
3.	Uznesenie vlády SR č. 310/2001, bod C.5. k návrhu stratégie rozvoja slovenského knihovníctva do roku 2006
4.	Uznesenie vlády SR č. 558/1999 zo dňa 30. júna 1999, úloha k bodu B.1 so znením: „v súčinnosti s ostatnými ústrednými orgánmi štátnej správa vypracovať ucelenú koncepciu rozvoja informačnej spoločnosti v novom miléniu“.
5.	Uznesenie č. 365/1995 zo dňa 21. mája 1996, úloha z bodu B.1 so znením: „spolupracovať s predsedom Úradu pre normalizáciu, metrológiu a skúšobníctvo SR pri realizácii opatrení prijatých k zásadám štátnej technickej politiky pre oblasť technickej normalizácie, metrológie, akreditácie, certifikácie a škúšobníctva, ak sa dotýka ich pôsobnosti“.

D. Ostatné úlohy

1.	Koordinovať aktivity súvisiace s licencovaním softvéru pre štátnu a verejnú správu v rámci Multilicenčnou zmluvou Microsoft Enterprise Agreement (spravovať kompletnú logistiku) 
2.	Spolupracovať na riešení projektov v rámci časti Informačná spoločnosť v prierezovom štátnom programe Vedy a výskumu 
3.	Podieľať sa na implementácii ECDL (European Computer Driving Licence) v podmienkach SR

Bratislava, apríl 2003